Пщалъэмрэ фIагъымрэ
Дунейм и щытыкIэм щIэх-щIэхыурэ зэрызихъуэжымрэ бгылъэ щIыпIэхэм гъуэгу лэжьыгъэхэр щегъэкIуэкIыным хэлъ гугъуехьхэмрэ щхьэкIэ къэмынэу, Нартсанэ — Нарзаныпсхэм я Ауз — Джылы-Су, Iуащхьэмахуэ автомобиль гъуэгур и пIалъэм зэриухуэным, зэгурыIуэныгъэкIэ къищта къалэн псори зэригъэзэщIэным «Главдорстрой» ООО-м и къарур ирехьэлIэ.
Пшахъуэ зэхэлърэ мывэ кIэщхъкIэ зэпымыууэ къызэрызэрагъэпэщым и фIыгъэкIэ, Чыщбалъкъ къуажэм щыIэ асфальт-бетон заводыр зэпIэзэрыту мэлажьэ. Техникэу къагъэсэбэпымрэ цIыху бжыгъэмрэ зэрыхагъэхъуам технологием и пщалъэмрэ автомобиль гъуэгум пыщIа лэжьыгъэ нэхъыщхьэхэм я фIагъымрэ къызэрегъэпэщ (апхуэдэщ гъуэгум и лъабжьэр, абы и щхьэфэр зэхуэгъэкIуэным, гъуэгубгъу щIытIхэм, кIэнауэхэм, нэгъуэщIхэми ехьэлIахэр).
КъБР-м ТранспортымкIэ, связымрэ гъуэгу хозяйствэмкIэ и министерствэм «Главдорстрой» ООО-м къалэн щищIащ дызыхуэкIуэ бадзэуэгъуэм и 15 пщIондэ километр 31-рэ хъу гъуэгу Iыхьэм асфальт телъхьэныр щызэфIигъэкIыу, Нартсанэ дэдзыхыпIэм къыщыщIэдзауэ «Нарзаныпсхэм я Ауз» турбазэм нэсыху кIыфIым къыхэнэхукI дамыгъэхэр щыгъэувыным иужь ихьэну.
Къумыкъу Мадинэ.
